ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky lez ky ky ru hu ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ru
"Агым", 17.04.09 - 29-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Пейджерибизге" жана SMS үчүн кыска номурга сахна жана саясат жылдыздарына арналган далай арзуу, сын-пикир билдирүүлөр түшүп турат. Ошондон улам жылдыздарга багытталган билдирүүлөрдү "Пейджердин" "Пейджерчесине" жарыялап турууну туура көрдүк. Коомдогу окуяларга күйүп-бышсаңыз - "Пейджерге" 66-55-68 номурун бурап, жылдызды сүйүп-күйүп атсаңыз, же сын айтсаңыз - "Пейджерчеге" AGYM деген сөздөн баштап 2525 кыска номуруна SMS жолдоңуз. Бул ирет рубриканын мейманы - Ырчы Айжамал КАБЫЛОВА.
п-96. Ак куу көлүнө кайткандай, өзүңдү качан "Кыз-Бурактын" катарынан көрөбүз? Сагындырдың го. 0770ХХХХ91. Акбар.
п-97. Эми сахнага чыкпайт деген кеп угуп атабыз. Чын эле кош айтыштыңбы? 0777ХХХХ01. Чолпон.
п-98. Турмушка чыккандан бери колумдагы бакыт кушумду учуруп алгандай эле болдум. Сага тең эмес экенимди деле билчүмүн, бирок курган үмүт байлап койбодубу. Бактылуу болдон башка айтарым жок. А.
п-99. Айжамал эже, жездебиздин улуту чын эле кыргызбы? Алия.
п-100. Сенин ырларыңды укканда бешиктеги балам да тынчып калчу эле. Качан жаңы ырларыңды угуп калабыз? Бермет.
П-101. Кызыңдын да "чымыны" бар окшойт, айтып бергениңе караганда. Кийин чыгармачыл адам болом десе бөгөт койбойсуңбу? Асылкүл.
П-102. Орус ордосу аябай жаккан окшойт, Кыргызстанга каттабай калдың. Иши кылса кайда болсоң да аман бол. Алымбек.
Бир SMS-билдирүүнүн баасы $0,75
"Пейджер" - Сиздин үнүңүз!
Кимдир бирөөгө же айрым бир жагдайда сын-пикириңиз, зарыл сөзүңүз, каалооңуз барбы? Ар аптанын экинчи күнү (шейшемби) эртең мененки 10дон 12ге чейин 66-55-68 телефонуна чалып же AGYMpage деген сөздөн баштап 2525 номуруна SMS-билдирүү жөнөтсөңүз болот. 3-4 сүйлөмдөн ашпаган куйкум сөзүңүздү, боорду эзген азил оюңузду, көңүл көтөргөн куттуктоолоруңузду күтөбүз. Бүйүр кызыткан билдирүү ээси "Пейджердин" белегине арзыйт. "Пейджер" - сиздин үнүңүз! Чалыңыз, SMS-билдирүү жөнөтүңүз. Бир SMS баасы $0.75
П-491. Министр И.Айдаралиев-дин демилгеси менен ЖКда 2-окууда кабыл алынган жерди чет мамлекеттик банктарга күрөөгө берип турмушун оңойт деген - бул кезектеги фантазия. Анткени кыргыз күрөөгө алган акчасын тойго, ашка, болбосо аракка жумшап жок кылат. Тентүүгө аргасыз болот. Демек, бул мыйзам кыргыздын четке мигрант болушунун экинчи толкуну башталышына түрткү болот. Эй, кыргыздын элитасы, ойлонуп иш жасасак болбойбу. Төгөрөктүн бардык жагында мамлекет айыл чарбасын катуу колдойт жана көп мамлекеттерде жер жеке менчикте эмес. К.Исаев.
П-492. Ат-Башыдагы мал доктурларга чоң ыракмат. Малга туура диагноз коюп дарылап жатышат. Киши доктурларыбыз аман эле болсун. Өпкөм ооруп атат деп барсаң тишиңди жулуп салышат экен, ушу тишиң өпкөгө берип жатат деп. Алмаз.
П-493. Ардактуу артист ини-карындаштарым, силерди бийликтегилер менен байлар үч эле жолу эстешет - шайлоодо, референдумда, тойлордо. Алдыда шайлоо, үйдү, бала-бакыраңарды унутуп, баарыңар шайлоого аттангыла! Убактылуу болсо да экономикалык кризисиңерди чечип аласыңар. Алга, артисттер! Батя.
П-494. Теледен А.Жапаров 2006-жылдан бери той-ашка 32 млрд. доллар кетти деди, агынан жарылып. Йа, кокуй, анча акча кайсы тойлорго кетти эле, ачыгын айтсаң боло, чунак бала, коркпой эле. Мен ошол аш-тойлордон бир кесим эт жесем оозум жырылсын. Акүй, Көкүй, Кызылүйдөгүлөр ой келди ашагансыңар да. Эгерде кыргыз деп күйсөңөр мен-мен деп ордуна коюп койгула, жалпы элге шылтабай. Кадыракун.
П-495. Элдин баары жер айдоо, шайлоо деп дүрбөп, келаткан кышты унутуп калды. Бийликтегилерден бирөө жарым айтып койсо боло, быйыл тезек теребизби, тербейбизби? Же жаңы президент өзү угузабы? Тезекбай.
П-496. Коррупция Кыргызстанды мите курт, күбөдөй эле жеп жатат. Жегени көзгө көрүнбөйт. Бирок семиз көпөлөктөр учуп чыгат, дагы эң эле кызыгы, кээ бири үйбүлөсү менен түз эле чет өлкөнү көздөй сызып кеткенин көрүп же угуп каласың. Ошондуктан Кыргызстан байкуш оңолбой жатат. Көрөгөч Маамыт.
П-497. Кыларга башка иши жок калгансып биздин айрым куудулдарыбыз эми концерт уюштурушса эле оппозицияны шыбамайга өтүшүптүр, башкасы бүтүп ушулар эле жетпей жаткансып. Минтип отурса, оппозиция менен куудулдарыбыздын тиреши күчөп, ит болбогой элек. Бир бала.
П-498. Тазабек кызы Гүлсанага. Атаң Тазабек Саманчиндин туулган күнүнүн 100 жылдыгын юбилей катары белгилөө тууралуу өкмөттүн чечими чыгышы менен куттуктайм. Атаң кыргыз элине биринчи окумуштуу, залкар жазуучу-драматург, чыгаан котормочу жана сынчы, кыргыз адабиятына негиз салган илимпоз эле. Юбилейи борбордо жана жер-жерлерде татыктуу өткөрүлөөрүнө чоң ишеним билдирем. Жумаш Койчуманов.
П-499. Эмне үчүн "Энесин көрүп кызын ал" деп айтабыз да, энесин көрүп уулуна тий деп айтууга болбойт? Эркин.
П-500. Кандай гана шайлоо болбосун таланттуу нарколог агабыз Жеңишбек Назаралиев "Досум" деген үгүт баракчасын таратчу эле. Эми бу жолку президенттик шайлоо алдында Жеңишбек агабыздын буга чейин жеңишке жетпеген жаны бу саам досум дебей эле "Касым" деп баракча таратпаса болду. Шайлоочу.
П-501. Президент В.Ющенко Радага тили өтпөгөн учурларда Консотко кайрылат экен. Биздин депутаттардын ыйманы бар, тарбия көрүшкөн. Президенттин идеясын кынтыксыз колдошууда. Караш Насер.
П-502. Ажосу кандай болсо эли ошондойбу же тескерисинчеби, түшүндүрүп койгулачы, байболгурлар. Үмүт.
П-503. 70ке жакындап калганда үйгө жеткен Жамал Сейдакматова эжени чын жүрөктөн куттуктайм. Атактуу эже үйгө эми жетсе, калганыңар үйдү унутуп эле койгула. Карамат.
П-504. ОРТ телеканалындагы "Суд идет" деген берүүсүн биздин КТР деле уюштурса кандай болор эле? Дегеним, кийинки учурларда кыргыз оппозиционерлеринин биринен сала биринин соту болуп жатпайбы. Биздин КТР "Суд идет" дебей эле, "Оппозиционер идет" деген жаңы берүү ачса куп жарашчудай. Бир бала.
П-505. Жумуртка менен эркектерди бетке уруп, баштарын тытмалаган ак жоолукчандардын ОБОН деген батальону түзүлдү эле. Мына ошонун үлгүсү. Майлы-Суу шаарындагы мугалим келин окуучу баланы күйөөсүндөй тытмалаганы эмне деген шермендечилик?! Бүт дүйнө эли көрдү. Кыргыз, качан жакшылыгыңарды көрсөтөсүңөр? Эгер тартип болбосо депутат мырзалардын аялдары ЖКга кирип келип күйөөлөрүн тытмалабайт деп ким кепил болалат? Чолпон.
П-506. Жамандык-жакшылыкка кеткен чыгымдарды токтотуш үчүн ар бир малга колтийбестик мандатын алып бериш керек, депутаттардыкындай. Кимде ким малды сөксө, шылдыңдаса, сойсо кылмыш ишин козгоп, мал полициясын уюштуруш керек, МП деген. Мамбетов А.
П-507. Ширетип нечен курактан / Лениндин курган заманын / Кас колдоп Горбачев кулаткан / Тарттырып элге залалын. Эркин Жаныбеков.
П-508. Атам "Мерседесин" сатып той берди эле, элден түшкөн акчага лупоглазик алам деп. Тойдон банкрот болуп, лупоглаз эмес жөнөкөй жигулиге жетпей, күндө уруш. Той бермей кыргыздын каада-салтына кирсе, мен колдобойм, силерчи? Малик.
П-509. "Жетинин бири кыдыр" деп туруп жети облуска жети президент шайлап албайлыбы. Оппозициядан үч киши, бийликтен төрт кишини алып чыгып, жети облусту жазып, калпакка салып тегеретип, көздөрүн таңып туруп, жребий карматсак калыс болот эле. Алмаз.
П-510. Далайлар окусак деп самамак / Түркия аскер академиядан сабалап / Кызыл диплом менен кайттың тууруңа / Элге кут эк, Райымбаев Саламат! Эркин Жаныбеков.
П-511. Абдылдаев Нурдин Самаковичти эр ортону 50 жаш кутман курагы менен чын дилден куттуктайбыз. Сизге бекем ден соолук, узун өмүр, чексиз бакыт-таалай каалайбыз. Жеңебиз, бала-бакыраңыз, неберелериңиз менен аман болуп, 80-90 жашка жетиңиз. Кесиптештериңиз.
П-512. Кубанычбек Апастын пресс-конференцияда абылып-жабылып сүйлөгөн сөзүн уктум. Мен баарыбир качандыр бир кезде президент болом дейт. Дымагын кантейин. Бу берен мынча ишеничти кайдан алат болду экен? Салмоор.
П-513. Текебаев президенттикке талапкерлигин койбойт экен деп элдин баары кабатыр болушууда. Өзүңөр түшүнсөңөр боло, азыр Текебаев эмес Ормон ханды тирилтип келсеңер да өтпөй калышы мүмкүн. Мамбетов А.
П-514. Коррупцияны жок кылуунун эң оңой жолу - жалпысы менен ислам динине ишенүү. Ошондо бул арам оору сен көр, мен көр жоголот. Ишенбесеңер, өнүккөн араб өлкөлөрүнө экскурсияга барып көргүлө. Караш Насер.
П-515. Каракол шаарынын тургундары байкем Туратка, жеңем Аселге, бөбөктөрүм Айпери, Азаматка салам жолдойм. Баарыңарга чың ден соолук, узун өмүр, ишиңерге, окууларыңарга ийгиликтерди каалайм. Нурпери.
П-516. Оппозиция менен бийлик бири-бирин аңдымайга өттү го. Кимиси кимди талапкер кылып көрсөтөөр экен дешкендей. Тирешип атып эмне болор экенбиз. Кундуз.
П-517. Жалалабаттык Кубаныч, УВДнын жанынан машинең токтомок турсун өчүп калат экен. Эсиң барда этегиңди жап. Келинди, балдарыңды эстеп, эсиңе кел. Ушунун баарын келинге айтсам, сакалым өрттөнбөйбү. Алдагы кожа кепкаңдын алдындагы таруудай мээңди иштет. Аталык сөзүм. Атаң.
П-518. Көзүм ачылганы жүрөбү дейм. Кыргызстандын келечеги бүдөмүк болуп көрүнүп барып өчүп калат. Көзүмдү кимге ачтырам? Ош базарга барсам, баары эле аферист көзү ачыктар экен, 1000 доллар берсең көзүңдү ачам дейт. Акча берип ачтыргандан көрө ачылбай эле жүргөнү жакшы го. Кандай дейсиң, элим? Нуртопо.
П-519. Гүлназ, алган нерсеңди өз убактысында апкелип бербейсиңби. Уятың барбы? Эмне мынча артыңан чуркатасың? Дагы бир жума күтөм, болбосо сен туурасындагы бардык маалыматты таратам. Элдин бетин карай албай калып жүрбө. Шарипа.
П-520. Орустун улуу ырчысы Кобзон депутат болгону менен эл астына чыгып, өзү өнөрүн тартуулап ырдап жүрөт. Биздин ырчыбыз Ибрагим мырза депутат болгондон бери парламентте "ырдагандан" башканы билбей калды. Улан.
П-521. Кочкор районунун Комсомол орто мектебин 1989-жылы бүткөн окуучулары, быйыл 20 жылдык экенин эсиңерден чыгарган жоксуңарбы? Мындан эки жыл мурун эле 20 жылдык белгилейбиз деп күпүлдөп аткан классташтарыбыздан алигиче дайын жок. Же дүйнөлүк каржы каатчылыгы силердин да а дегенге алыңарды келтирбей жатабы? Кыздар күтүп атабыз. Назгүл.
П-522. Түлеев президенттикке талапкер болот деп жатышат. Кокус президент болуп калса, азыркы ажобуз элге бир жылда төрт жолу кайрылса, Түлеев мырза беш жыл бою элди тиктеп отура берет болуш керек. Кайрат.
П-523. Апабыз Майрамды 19-апрелде 30 жашка чыгышы менен куттуктайбыз. Ага ден соолук, бардык жакшылыктарды каалайбыз. Апа, биз сени жакшы көрөбүз. Алия, Бектур.
П-524. Кыргыз болуп төрөлүп, кыргызча сүйлөп, өз Атажуртумда жашап калганым кандай бакыт. Мен бул дүйнөдөгү эң бактылуу адаммын! Кыргыз.
П-525. Коррупция деген кыргыздарда ата-бабадан келаткан салт. Манастын убагында деле коррупция болгон. Атасы Жакып да, инилери Абыке, Көбөш да чоң коррупционерлер экен. Кытайдын меламин кошулган ундарын апкелишип элди багышкан. Андан көрө биздеги коррупционерлердин ыйманын тилейли. Жолдош.
П-526. Шаарда жүргөн классташтарым Бегай, Гүланда, Кайыркүл, Бермет, Сыргак, Асланга чоң салам! Баарыңарга чың ден соолук жана окууларыңарга албан-албан ийгиликтерди каалайм. Бар бололу, бир бололу! Куба.
Жеңүүчүбүз - (П-500), редакция менен байланышыңыз.